તાપી જિલ્લા કલેકટરને ભારતીય કિસાન સંઘ દ્ધારા આપવામાં આવેલા રાજય અને કેન્દ્ર સરકારને સ્પર્શતા ૭ પ્રશ્નો તથા સ્થાનિક કક્ષાના ૧૧ પ્રશ્નોની રજૂઆત કરતા જણાવ્યું હતું કે, દરેકને સમાન સિંચાઇ દરથી પાણી મળે તેવું આયોજન કરવું, પાકોની પડતર કિંમત નક્કી કરી ૧૫ ટકા નફા સહિતના ભાવોથી ગ્રામ્ય સ્તરે ખરીદીની વ્યવસ્થા કરવી, વીજ અધિનિયમ હેઠળ ૧૨૬-૧૩૫ હેઠળ આડેધડ વીજ ચેકિંગ બંધ કરી બિલો માટે સમાધાન યોજના લાગુ કરવી, ચેકિંગ બાદ કૃષિ વિજગ્રાહકને ૩૦ દિવસનો સમય આપી વિકલ્પ આપવા, વડાપ્રધાન પાક વીમા યોજનાને કોઇપણ સંજોગોમાં મરજિયાત કરવી, ખેતીમાં ભેલાણ કરતા પરિબળોમાંથી મુક્તિ આપવી, નુકસાનીનું વળતર આપવું, જમીનોની રિસરવેની કામગીરીમાં ભુલોની સુધારણા કરવી, તાપી જિલ્લાના કેટલાંક માર્કોટમાં હરાજી ન કરી ખેડૂતોનો માલ સસ્તા ભાવે સીધો પડાવી લેવાની નીતિ બંધ થવી જોઇએ, ગુણવત્તાનું બહાનું બતાવીને ટેકાના ભાવથી નીચે થતી ખરીદી બંધ કરો, વીજકનેકશનના પેન્ડિંગ જોડાણો સત્વરે આપવા, સૂર્ય ઊર્જાથી ચાલતા વીજજોડાણો યોજના મુજબ પૂરા પાડવા, ખેતી માટે નોનસ્ટોપ ૧૦ કલાક વીજળી આપવી, લિફટ ઇરિગેશનની જુની યોજનાનું નવીનીકરણ કરવું, નહેર ખાતાના પિયાવાના બાકી રકમ અંગે અન્યાય થયો હોય તો જેની તપાસ કરી ન્યાય આપવો, દક્ષિણ સોનગઢમાં સિંચાઇ તથા પીવાના પાણીની વ્યવસ્થા કરવી, ઉચ્છલના વિસ્થાપિત ખેડૂતોને પાયાની સુવિધાઓમાં અગ્રતા આપવી, નિઝરના સાયલા, વડલીમાં પડતર જમીન જેમાંથી ખેડૂત ઉપજ લેતા હોય જેનો કાયદેસરનો કબજો આપવા તપાસ કરવી, વ્યારા સુગરને ફરીથી ધમધમતી કરવી વગેરે માંગણીઓ રજૂ કરી હતી.